Frode Kristoffersen

Frode Jelling Kristoffersen (1931–2016) var en dansk journalist og politiker.

Han arbeidet som journalist og redaksjonssekretær i Jyllands-Posten og flere andre aviser før han gikk over til Danmarks Radio. Fra 1968 var Kristoffersen i mange år utenrikskorrespondent for DR i Berlin, London, Bonn, Strasbourg og Brussel. I 1980 ble han programsjef for Radio Syd (DR) i Aabenraa.

Kristoffersen ble vara til Europaparlamentet for Det Konservative Folkeparti i 1984 og rykket opp som medlem da Claus Toksvig døde i 1988. Kristoffersen satt frem til valget året etter.

I 1993/1994 var han programleder for Frodes forunderlige rejse på DR, hvor han reiste rundt og skildret dagliglivet i medlemslandene i det nylig utvidede EU. Serien ble hans største TV-suksess og samlet rundt 1 million seere for hvert program.

Kristoffersen ble valgt til medlem av Europaparlamentet for perioden 1994–1999. Han var tilsluttet Det europeiske folkepartiets gruppe for kristendemokrater og konservative, og han satt i parlamentets utvalg for utenriks-, sikkerhets- og forsvarssaker. Ved valget i 1999 gikk Det Konservative Folkeparti tilbake fra tre til ett mandat, og Kristoffersen ble ikke gjenvalgt.

Han avgikk med pensjon fra DR ved utgangen av 1999. Han utga bøker om Sønderjylland og om sine erindringer fra journalistikk og politikk.

 Referanser 

 Eksterne lenker 


Kategori:Danske medlemmer av Europaparlamentet
Kategori:Det Konservative Folkeparti-politikere
Kategori:Danske journalister
Kategori:Personer fra Sønderborg